CELEX: 52005PC0214
Language: el
Date: 2005-05-26
Title: Πρόταση οδηγίας του Ευρωπαϊκού Κοινοβουλίου και του Συμβουλίου για τη διόρθωση της οδηγίας 2004/18/ΕΚ περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών

Σημαντική ανακοίνωση νομικού περιεχομένου

|

52005PC0214

Πρόταση Κανονισμος του Συμβουλίου περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής {SEC(2004) 924}  /* COM/2004/0492 τελικό - AVC 2004/0163 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 26.5.2005COM(2005) 214 τελικό2005/100 (COD)ΠρότασηΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια τη διόρθωση της οδηγίας 2004/18/ΕΚ περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΚατά την πρόσφατη τροποποίηση των οδηγιών για τις δημόσιες συμβάσεις, η οποία επήλθε με την έκδοση της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών[1] (εφεξής «η οδηγία»), η Επιτροπή είχε την πρόθεση να διατηρήσει αμετάβλητο το επίπεδο των κατώτατων ορίων που εφαρμόζονται στις συμβάσεις υπηρεσιών που επιδοτούνται σε ποσοστό μεγαλύτερο του 50%[2]. Όπως εμφαίνεται στο άρθρο 8 της οδηγίας, η πρόθεση αυτή επιβεβαιώθηκε από τον κοινοτικό νομοθέτη. Όντως, το κατώτατο όριο για αυτές τις επιδοτούμενες συμβάσεις υπηρεσιών, το οποίο καθορίστηκε στο άρθρο 8 πρώτο εδάφιο στοιχείο β) της οδηγίας, ήταν τα 249 000 EUR, δηλαδή ποσό ίσο με αυτό που εφαρμόζεται στις συμβάσεις υπηρεσιών που συνάπτονται από αναθέτουσες αρχές άλλες από εκείνες που αναφέρονται στο παράρτημα IV[3] (ήτοι από αναθέτουσες αρχές που δεν είναι κεντρικές κυβερνητικές αρχές).Τα κατώτατα όρια της οδηγίας ορίστηκαν σε ευρώ, ενώ τα αντίστοιχα όρια που συναρτώνται με τις διεθνείς υποχρεώσεις της Ένωσης βάσει της συμφωνίας ΠΟΕ για τις δημόσιες συμβάσεις εκφράστηκαν σε ειδικά τραβηκτικά δικαιώματα (ΕΤΔ). Η οδηγία προβλέπει, στο άρθρο 78, μηχανισμό που παρέχει στην Επιτροπή τη δυνατότητα να επανεξετάζει και να αναθεωρεί τα κατώτατα όρια, εφόσον συντρέχει ανάγκη λόγω της εξέλιξης της ισοτιμίας ΕΤΔ-ευρώ. Έπειτα από μια ενδεχόμενη αναθεώρηση, τα κατώτατα όρια πρέπει να παραμένουν ουσιαστικά στο ίδιο επίπεδο. Ο νομοθέτης δεν θέλησε να εξουσιοδοτήσει την Επιτροπή να πραγματοποιεί ουσιώδεις αλλαγές[4].Ωστόσο, εκ παραδρομής, το άρθρο 78 παράγραφος 2 στοιχείο β) προβλέπει μεταξύ άλλων ότι το κατώτατο όριο για τις συμβάσεις υπηρεσιών που επιδοτούνται σε ποσοστό άνω του 50% ευθυγραμμίζεται ακριβώς με «το αναθεωρημένο κατώτατο όριο που εφαρμόζεται στις δημόσιες συμβάσεις υπηρεσιών που συνάπτουν οι αναθέτουσες αρχές, οι οποίες αναφέρονται στο παράρτημα IV». Με τη διάταξη αυτή προκύπτει στην πράξη ουσιαστική μείωση του επιπέδου του κατώτατου ορίου. Το σφάλμα αυτό εντοπίστηκε σε πολύ όψιμο στάδιο της νομοθετικής διαδικασίας, όταν ήταν πλέον αδύνατον να αποκατασταθεί με σχετικό διορθωτικό. Κρίνεται επομένως σκόπιμο να πραγματοποιηθεί η διόρθωση διά της νομοθετικής οδού και μάλιστα σε εύθετο χρόνο, πριν από την επόμενη αναθεώρηση των κατώτατων ορίων, τα οποία – σύμφωνα με τα οριζόμενα στο άρθρο 78 παράγραφος 4 – πρέπει να δημοσιευθούν στην αρχή του μηνός Νοεμβρίου του 2005.2005/100 (COD)ΠρότασηΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια τη διόρθωση της οδηγίας 2004/18/ΕΚ περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών(Κείμενο που παρουσιάζει ενδιαφέρον για τον ΕΟΧ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 47 παράγραφος 2 και τα άρθρα 55 και 95,την πρόταση της Επιτροπής[5],τη γνώμη της Ευρωπαϊκής Οικονομικής και Κοινωνικής Επιτροπής[6],τη γνώμη της Επιτροπής των Περιφερειών[7],Αποφασίζοντας σύμφωνα με τη διαδικασία του άρθρου 251 της συνθήκης[8],Εκτιμώντας τα ακόλουθα:(1) Το κατώτατο όριο που εφαρμόζεται στις συμβάσεις για ορισμένες υπηρεσίες που επιδοτούνται σε ποσοστό άνω του 50% πρέπει να παραμείνει ευθυγραμμισμένο με το κατώτατο όριο που εφαρμόζεται στις συμβάσεις υπηρεσιών που συνάπτονται από αναθέτουσες αρχές άλλες από τις κεντρικές κυβερνητικές αρχές, όπως είχε προβλέψει ο νομοθέτης με την έκδοση της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών[9].(2) Η εν λόγω ευθυγράμμιση πρέπει να διαφυλάσσεται και στο πλαίσιο της αναθεώρησης των κατώτατων ορίων, η οποία προβλέπεται στο άρθρο 78 της οδηγίας 2004/18/ΕΚ.(3) Λόγω παραδρομής, το άρθρο 78 της οδηγίας 2004/18/ΕΚ δεν εξασφαλίζει επί του παρόντος την επιθυμητή ευθυγράμμιση. Κρίνεται επομένως σκόπιμο να διορθωθούν τα στοιχεία β) και γ) του άρθρου 78 παράγραφος 2, μεταφέροντας από το στοιχείο β) στο στοιχείο γ) την αναφορά στο άρθρο 8 πρώτο εδάφιο στοιχείο β),ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Στο άρθρο 78 παράγραφος 2 της οδηγίας 2004/18/EΚ, τα στοιχεία β) και γ) αντικαθίστανται από το ακόλουθο κείμενο:«β) το κατώτατο όριο που προβλέπεται στο άρθρο 67 παράγραφος 1 στοιχείο α), με το αναθεωρημένο κατώτατο όριο που εφαρμόζεται στις δημόσιες συμβάσεις υπηρεσιών που συνάπτουν οι αναθέτουσες αρχές, οι οποίες αναφέρονται στο παράρτημα IVγ) τα κατώτατα όρια που προβλέπονται στο άρθρο 8 πρώτο εδάφιο στοιχείο β), και στο άρθρο 67 παράγραφος 1 στοιχεία β) και γ), με το αναθεωρημένο κατώτατο όριο που εφαρμόζεται στις δημόσιες συμβάσεις υπηρεσιών που συνάπτουν οι αναθέτουσες αρχές, οι οποίες δεν αναφέρονται στο παράρτημα IV.»Άρθρο 2Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από τις 31 Ιανουαρίου 2006.Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.Το άρθρο 1 εφαρμόζεται από [την ημέρα της δημοσίευσης].Άρθρο 3Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης .Άρθρο 4Η παρούσα οδηγία απευθύνεται στα κράτη μέλη.Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος 

[1] ΕΕ L 134 της 30.4.2004, σ. 114.

[2] Βλ. εν προκειμένω το άρθρο 8 της αρχικής πρότασης, COM(2000) 275 τελικό της 10.5.2000. («Όσον αφορά τις συμβάσεις υπηρεσιών που επιδοτούνται σε ποσοστό μεγαλύτερο του 50% από τις αναθέτουσες αρχές … το κατώτατο όριο παραμένει αμετάβλητο.»).

[3] Βλ. άρθρο 7 στοιχείο β) πρώτη περίπτωση της οδηγίας.

[4] Βλ. εν προκειμένω την απουσία υποδείξεων περί του αντιθέτου στην αιτιολογική σκέψη 17 της οδηγίας.

[5] ΕΕ C της , σ.

[6] ΕΕ C της , σ.

[7] ΕΕ C της , σ.

[8] ΕΕ C της , σ.

[9] ΕΕ L 134 της 30.4.2004, σ. 114. Οδηγία όπως τροποποιήθηκε την τελευταία φορά με τον κανονισμό (ΕΚ) αριθ. 1874/2004 της Επιτροπής, της 28ης Οκτωβρίου 2004, περί τροποποίησης των οδηγιών 2004/17/ΕΚ και 2004/18/ΕΚ του Ευρωπαϊκού Κοινοβουλίου και του Συμβουλίου όσον αφορά τα κατώτατα όρια εφαρμογής κατά τη διαδικασία συνάψεως δημοσίων συμβάσεων (ΕΕ L 326 της 29.10.2004, σ. 17).